**Ministru kabineta rīkojuma projekta**

**„Par valstij piederošo nekustamo īpašumu un maģistrālo tīklu Rīgā nodošanu Rīgas pilsētas pašvaldības īpašumā” sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valstij piederošo nekustamo īpašumu un maģistrālo tīklu Rīgā nodošanu Rīgas pilsētas pašvaldības īpašumā” (turpmāk – rīkojuma projekts) sagatavots, pamatojoties uz Publiskas personas mantas atsavināšanas likuma 42.panta pirmo daļu un 43.pantu, likuma „Par pašvaldībām” 15.panta pirmās daļas 1. un 2.punktu, kā arī Rīgas domes 2016.gada 1.marta lēmumu (prot. Nr.70, 25.§) Nr.3556 „Par lūgumu nodot bez atlīdzības Rīgas pilsētas pašvaldības īpašumā sabiedrības vajadzībām nepieciešamos uz Latvijas valsts vārda Kultūras ministrijas personā reģistrētos nekustamos īpašumus Mūkusalas ielā 7, Rīgā (kadastra Nr.01000490112), Akmeņu ielā 8, Rīgā (kadastra Nr.01000490116), bez adreses (kadastra Nr.01000490152), bez adreses (kadastra Nr.01000490153), bez adreses (kadastra Nr.01000490154) un inženierbūves” (turpmāk – domes lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekta 1.1.apakšpunkts paredz nodot šādus no valsts nekustamajiem īpašumiem Mūkusalas ielā 3 (kadastra Nr.0100 049 0087) un Mūkusalas ielā 5 (kadastra Nr.0100 049 0113) atdalītus zemesgabalus ielu sarkano līniju robežās: nekustamo īpašumu (nekustamā īpašuma kadastra Nr.0100 049 0112) – zemes vienību (zemes vienības kadastra apzīmējums 0100 049 0112) 2098 m² platībā ar kadastrālo vērtību 3474 *euro*, kas kā patstāvīgs nekustamais īpašums Rīgā, Mūkusalas ielā 7 2009.gada 25.novembrī ierakstīts Rīgas pilsētas zemesgrāmatas nodalījumā Nr.23247 uz valsts vārda Kultūras ministrijas personā; nekustamo īpašumu (nekustamā īpašuma kadastra Nr.0100 049 0116) – zemes vienību (zemes vienības kadastra apzīmējums 0100 049 0116) 11 m² platībā ar kadastrālo vērtību 6 *euro*, kas kā patstāvīgs nekustamais īpašums Rīgā, Akmeņu ielā 8 2009.gada 25.novembrī ierakstīts Rīgas pilsētas zemesgrāmatas nodalījumā Nr.1000 0008 3776 uz valsts vārda Kultūras ministrijas personā; nekustamo īpašumu (nekustamā īpašuma kadastra Nr.0100 049 0152) – zemes vienību (zemes vienības kadastra apzīmējums 0100 049 0146) 1316 m² platībā ar kadastrālo vērtību 724 *euro*, kas kā patstāvīgs nekustamais īpašums Rīgā, bez adreses 2013.gada 21.maijā ierakstīts Rīgas pilsētas zemesgrāmatas nodalījumā Nr.100000521269 uz valsts vārda Kultūras ministrijas personā; nekustamo īpašumu (nekustamā īpašuma kadastra Nr.0100 049 0153) – zemes vienību (zemes vienības kadastra apzīmējums 0100 049 0148) 45 m² platībā ar kadastrālo vērtību 25 *euro*, kas kā patstāvīgs nekustamais īpašums Rīgā, bez adreses 2013.gada 21.maijā ierakstīts Rīgas pilsētas zemesgrāmatas nodalījumā Nr.1000 0052 1262 uz valsts vārda Kultūras ministrijas personā; nekustamo īpašumu (nekustamā īpašuma kadastra Nr. 0100 049 154) – zemes vienību (zemes vienības kadastra apzīmējums 0100 049 0149) 133 m² platībā, ar kadastrālo vērtību 73 *euro*, kas kā patstāvīgs nekustamais īpašums Rīgā, bez adreses 2013.gada 21.maijā ierakstīts Rīgas pilsētas zemesgrāmatas nodalījumā Nr.1000 0052 1281 uz valsts vārda Kultūras ministrijas personā. Nekustamajam īpašumam ar kadastra Nr.0100 049 0112 ir reģistrēti šādi apgrūtinājumi: aizsargjoslas teritorija gar ielu – sarkanā līnija 0,2098 ha un aizsargjoslas teritorija ap kultūras pieminekli pilsētās 0,2098 ha.Nekustamajam īpašumam ar kadastra Nr.0100 049 0116 ir reģistrēti šādi apgrūtinājumi: aizsargjoslas teritorija gar ielu – sarkanā līnija 0,0011 ha un aizsargjoslas teritorija ap kultūras pieminekli pilsētās 0,0011 ha.Nekustamajam īpašumam ar kadastra Nr.0100 049 0152 ir reģistrēti šādi apgrūtinājumi: aizsargjoslas teritorija gar ielu – sarkanā līnija 0,1316 ha un objekti, kas noteikti atbilstoši UNESCO Konvencijai par pasaules kultūras un dabas mantojuma aizsardzību un iekļauti pasaules kultūras un dabas mantojuma objektu sarakstā 0,1316 ha.Nekustamajam īpašumam ar kadastra Nr.0100 049 0153 ir reģistrēti šādi apgrūtinājumi: aizsargjoslas teritorija gar ielu – sarkanā līnija 0,0045 ha un objekti, kas noteikti atbilstoši UNESCO Konvencijai par pasaules kultūras un dabas mantojuma aizsardzību un iekļauti pasaules kultūras un dabas mantojuma objektu sarakstā 0,0045 ha.Nekustamajam īpašumam ar kadastra Nr.0100 049 0154 ir reģistrēti šādi apgrūtinājumi: aizsargjoslas teritorija gar ielu – sarkanā līnija 0,0133 ha un objekti, kas noteikti atbilstoši UNESCO Konvencijai par pasaules kultūras un dabas mantojuma aizsardzību un iekļauti pasaules kultūras un dabas mantojuma objektu sarakstā 0,0133 ha.Domes lēmuma 1.punktā norādīts, ka minētie nekustamie īpašumi ir nepieciešami un tie tiks izmantoti likuma „Par pašvaldībām” 15.panta pirmās daļas 2.punktā minētās pašvaldības autonomās funkcijas nodrošināšanai – gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana) un ka tie ir ielu sarkano līniju robežās. Rīkojuma projekta 1.2.apakšpunkts nosaka, ka valsts nodod Rīgas pilsētas pašvaldībai par valsts līdzekļiem projektēto un uzbūvēto Rīgas pilsētas maģistrālo tīklu daļu, kas tiek izmantota ne tikai Latvijas Nacionālās bibliotēkas darbības nodrošināšanai, bet arī Rīgas pilsētas iedzīvotāju, iestāžu un uzņēmumu vajadzībām. Šo tīklu izbūves nepieciešamību noteica normatīvajos tiesību aktos noteiktajā kārtībā izsniegtie projektēšanas nosacījumi. Tīkli tika izbūvēti saskaņā ar 2011.gada 22.decembrī Rīgas pilsētas būvvaldē akceptēto būvprojektu „Latvijas Nacionālās bibliotēkas teritorijas infrastruktūra – inženierkomunikāciju objekti, autostāvvietu izbūve 1.kārta” (Rīgas pilsētas būvvaldes projekta reģistrācijas Nr.1400/2011) un pieņemti ekspluatācijā ar 2014.gada 9.jūnijā apstiprināto Aktu par objekta „LNB teritorijas infrastruktūra – inženierkomunikācijas, inženierkomunikāciju objekti, autostāvvietu izbūve, transporta un gājēju kustības organizācija, labiekārtojums teritorijā starp Uzvaras bulvāri, Valguma ielu, dzelzceļa tiltu, Mūkusalas ielu un Daugavu. 1A.kārta” pieņemšanu ekspluatācijā. Maģistrālie ūdensvada, sadzīves kanalizācijas un lietus kanalizācijas tīkli ir nepieciešami un tiks izmantoti likuma „Par pašvaldībām” 15.panta pirmās daļas 1.punktā minētās pašvaldības autonomās funkcijas īstenošanai (deleģēta pārvaldes uzdevuma veikšanai) – organizēt iedzīvotājiem komunālos pakalpojumus (ūdensapgāde un kanalizācija; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds. Rīkojuma projekta 1.2.apakšpunktā minētie maģistrālie tīkli ir uzbūvēti daļēji uz pašvaldībai piederošās zemes (Uzvaras bulvāra, Valguma, Akmeņu, Mūkusalas ielu sarkano līniju robežās, Daugavas krastmalā), un daļēji uz valstij piederošās, Latvijas Nacionālās bibliotēkas vajadzībām piešķirtās zemes.Tīklu daļa un pievadi, kas tiek izmantoti tikai Latvijas Nacionālās bibliotēkas vajadzībām, paliek valsts īpašumā. Saskaņā ar likuma „Par nekustamā īpašuma ierakstīšanu zemesgrāmatās” 19.pantu inženierbūves nav ierakstāmas zemesgrāmatā kā patstāvīgs īpašuma objekts.Rīkojuma projekta 1.2.apakšpunktā minētie maģistrālie tīkli nav reģistrēti Nekustamā īpašuma valsts kadastrā, tie ir uzmērīti un fiksēti Rīgas pilsētas Ģeotelpiskās informācijas sistēmā.Rīkojuma projekta 1.2.apakšpunktā minētajiem maģistrālajiem tīkliem nav tiešas saistības ar rīkojuma projekta 1.1.apakšpunktā minētajiem nekustamajiem īpašumiem. Rīkojuma projekta 2.punkts nosaka, ka pašvaldība nekustamos īpašumus un ūdensvada, sadzīves kanalizācijas un lietus kanalizācijas tīklus bez atlīdzības nodod valstij, ja tie vairs netiek izmantoti pašvaldības autonomo funkciju īstenošanai. Rīkojuma projekta 3.punkts nosaka, ka, nostiprinot zemesgrāmatā īpašuma tiesības uz nekustamajiem īpašumiem, nepieciešams norādīt, ka īpašuma tiesības nostiprinātas uz laiku, kamēr pašvaldība nodrošina šā rīkojuma projektā minēto pašvaldības funkciju īstenošanu, kā arī zemesgrāmatā tiek ierakstīta atzīme par aizliegumu atsavināt nekustamos īpašumus un apgrūtināt tos ar hipotēku.Rīkojuma projekta 4.punkts nosaka, ka aizliegumu apgrūtināt nekustamos īpašumus ar hipotēku nepiemēro, ja nekustamie īpašumi tiek ieķīlāti par labu Valsts kasei, lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Kultūras ministrija, Rīgas pilsētas pašvaldība.  |
| 4. | Cita informācija | Visus izdevumus saistībā ar rīkojuma projekta 1.1.apakšpunktā minēto nekustamo īpašumu un rīkojuma projekta 1.2.apakšpunktā minēto inženierbūvju iegūšanu Rīgas pilsētas pašvaldības īpašumā saskaņā ar domes lēmuma 8.punktu sedz Rīgas pilsētas pašvaldība no Rīgas pilsētas pašvaldības pamatbudžeta programmas „Rīgas domes Īpašuma departamenta darbības un nekustamā īpašuma izmantošanas procesu nodrošinājums” līdzekļiem. |

*Anotācijas II, III, IV, V un VI sadaļa – rīkojuma projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Kultūras ministrija un Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

25.04.2016. 12:35

1205

E.Pārups, 67330284

Edvins.Parups@km.gov.lv